L 332/10 Den Europæiske Unions Tidende 15.12.2011 AFGØRELSER DEN UDENRIGS- OG SIKKERHEDSPOLITISKE KOMITÉS AFGØRELSE BiH/lS/ZOll af 2. december 2011 om udnævnelse af en øverstbefalende for EU-styrken i Den Europæiske Unions militæroperation i Bosnien-Hercegovina (2011/836/FUSP) DEN UDENRIGS- OG SIKKERHEDSPOLITISKE KOMITÉ HAR — under henvisning til traktaten om Den Europæiske Union, særlig artikel 38, stk. 3, under henvisning til Rådets fælles aktion 2004/570/FUSP af 12. juli 2004 om Den Europæiske Unions militæroperation i Bosnien-Hercegovina (?), særlig artikel 6, stk. 1, og ud fra følgende betragtninger: (1) Rådet har i medfør af artikel 6, stk. 1, i fælles aktion 2004/570/FUSP bemyndiget Den Udenrigs- og Sikker- hedspolitiske Komité (PSC) til at træffe yderligere afgø- relser om udnævnelse af den øverstbefalende for EU- styrken. (2) — Ved afgørelse 2009/836/FUSP (?) udnævnte PSC general Bernhard BAIR til øverstbefalende for EU-styrken i Den Europæiske Unions militæroperation i Bosnien-Hercego- vina. (3) —EU's operationschef har indstillet brigadegeneral Robert BRIEGER som den nye øverstbefalende for EU-styrken i Den Europæiske Unions militæroperation i Bosnien- Hercegovina. (4) — EU's Militærkomité har støttet henstillingen. () EUT L 252 af 28.7.2004, s. 10. (?) EUT L 299 af 14.11.2009, s. 17. (5) — I medfør af artikel 5 i protokollen (nr. 22) om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbej- delsen og gennemførelsen af de af Unionens afgørelser og aktioner, som har indvirkning på forsvarsområdet. (6) — Det Europæiske Råd i København vedtog den 12. og 13. december 2002 en erklæring, hvori det hed, at »Berlin plus«-ordningerne og gennemførelsen heraf kun gjaldt for de medlemsstater, der også enten var NATO- medlemmer eller partnere i »partnerskab for fred«, og som derfor havde indgået bilaterale sikkerhedsaftaler med NATO — VEDTAGET DENNE AFGØRELSE: Artikel 1 Brigadegeneral Robert BRIEGER udnævnes til øverstbefalende for EU-styrken i Den Europæiske Unions militæroperation i Bosnien-Hercegovina. Artikel 2 Denne afgørelse har virkning fra den 6. december 2011. Udfærdiget i Bruxelles, den 2. december 2011. På Den Udenrigs- og Sikkerhedspolitiske Komités vegne O. SKOOG Formand